সম্প্রতি দেশে ঘূর্ণিঝড় মোরা ও অতি বর্ষণজনিত কারণে পাহাড় ধ্বসে জানমালের ব্যাপক ক্ষয়-ক্ষতি হয়েছে রাঙ্গামাটি, খাগড়াছড়ি, বান্দরবান, চট্টগ্রাম ও কক্সবাজারের টেকনাফে পাহাড় ধ্বসের কারণে দেড় শতাধিক বিপণœ মানুষ প্রাণ হারিয়েছে। রাঙ্গামাটিতে পাহাড় ধ্বসের পর মাটিতে মিশে যাওয়া নারী-পুরুষকে উদ্ধার করতে গিয়ে দেশ প্রেমিক সেনাবাহিনীর মেজর মাহফুজ ও ক্যাপ্টেন তানভীর সহ ৬ জন প্রাণ দিয়েছে। তারা দেশের বিপণœ মানুষের জন্য প্রাণ দিয়ে প্রমাণ করেছে সেনাবাহিনীর মধ্যে এখনও দেশপ্রেম আছে। জাতির কাছে এদের নাম স্বর্ণাক্ষরে স্মরণীয় হয়ে থাকবে। ইতিমধ্যে কক্সবাজারের পুলিশ প্রশাসন ইফতার পার্টি বাদ দিয়ে ইফতার পার্টির জন্য বরাদ্দকৃত ঘূর্ণিঝড় মোরা ও বন্যায় ক্ষতিগ্রস্ত লোকজনের মধ্যে বিতরণ করছে। কক্সবাজারের জেলা পুলিশ সুপার ড. ইকবাল হোসেনের নেতৃত্বে পুলিশ আজ শুক্রবার চকরিয়ার বিভিন্ন গ্রাম গঞ্জে ত্রাণ বিতরণ কার্যক্রম শুরু করেছে। এজন্য চকরিয়া থানার ভারপ্রাপ্ত বখতিয়ার উদ্দিন চৌধুরীও সাধুবাদ পাওয়ার যোগ্য। বর্ষা সবে মাত্র শুরু হয়েছে। ভাদ্র মাস পর্যন্ত বর্ষণ কম বেশি অব্যাহত থাকতে পারে। পাহাড়ের ঢালুতে বসবাসরত বনি আদমগুলো যে কোন মূহুর্তে আরো বড় ধরণের বিপর্যয়ের সম্মুখীন হতে পারে। প্রশাসন অনাকাঙ্খিত মৃত্যু ঠেকাতে পাহাড়ের পাদদেশে বসবাসরত লোকজনকে সরিয়ে নিতে পারে। অন্যথায় বিপর্যয় কমবে না; বরং দিন দিন বাড়বে। নির্ধারিত কয়েকটি জেলায় পাহাড় ধ্বসের ঘটনা অব্যাহত রয়েছে। ফলে গাণিতিক হারে প্রাণ হানির সংখ্যা বাড়ছে। এখন প্রশ্ন হচ্ছে ধণাঢ্য ব্যক্তিরা যেভাবে হোক অর্থ কামায় করে সমাজে অর্থশালীদের তালিকায় স্থান করে নিয়েছে। তারা কি পাহাড় ধ্বসে নিহত ও আহত পরিবারের পাশে সাহায্য সহযোগিতার হাত প্রসারিত করতে দেখা যাচ্ছে? অবস্থা দেখে মনে হয়, টাকা থাকলে নেতৃত্ব ক্রয় করা যায়। কিন্তু বিপণœ মানুষের মন জয় করা কঠিন। কাঙ্গালেরা জীর্ণশীর্ণ কাপড় পড়ে নেতা পাতি নেতা এমন কি অর্থশালী সন্ত্রাসীদের পেছনে ঘুর ঘুর করে স্বার্থ আদায়ের আশায়।